Melodi Grand Prix 2015

Melodi Grand Prix 2015 var den 53. utgaven av Melodi Grand Prix, Norges nasjonale uttaking til Eurovision Song Contest. Elleve sanger deltok i finalen 14. mars 2015 i Oslo Spektrum i Oslo. Vinnerlåten ble «A Monster Like Me», framført av Mørland og Debrah Scarlett. Mørland har skrevet vinnerlåten. Duoen representerte Norge i Eurovision Song Contest 2015 i Wien, der de kvalifiserte seg via andre semifinale. I finalen endte «A Monster Like Me» på åttendeplass med 102 poeng. Dette var Norges tredje topp ti-plassering på rad. 

 Sendingen 
Finalen året før var den minst sette noensinne, og NRK fikk kritikk for å ha fjernet all glitter og stas fra konkurransen. Derfor gjorde tv-kanalen om på konseptet dette året, ved å fjerne delfinalene og i stedet konsentrere seg om én stor finale i Oslo Spektrum lørdag 14. mars. Dette var første gang siden 2005 at Melodi Grand Prix gikk av stabelen uten delfinaler på forhånd. Programledere var Silya Nymoen og Kåre Magnus Bergh.

Over 800 bidrag kom inn til den åpne konkurransen, og en jury plukket ut elleve av dem til finalen i Oslo Spektrum. Juryen besto av Vivi Stenberg, musikkansvarlig for Melodi Grand Prix, Marie Komissar, programleder og musikkprodusent i NRK P3, Tarjei Strøm, musiker og programleder i NRK P13 og Kathrine Synnes Finnskog, direktør i Music Norway.

For første gang siden 1984 var også Kringkastingsorkestret tilbake i Melodi Grand Prix, under ledelse av dirigent Anders Eljas. Dette var første gang siden 1999 at bidragene ble akkompagnert av et orkester, for i årene 1985–99 brukte NRK mindre orkestre og band til å akkompagnere sangene. Målet med orkesterets tilbakekomst var å gjenskape den «gode, gamle Grand Prix-følelsen», sa kringkastingssjef Thor Gjermund Eriksen til VG. Seks av de elleve låtene («Thunderstruck», «All Over the World», «Ta meg tilbake», «En godt stekt pizza», «A Monster Like Me» og «Cinderella») valgte å bruke Kringkastingsorkesteret. 

Blant artistene var det flere kjente ansikter, blant annet Elisabeth Andreassen som deltok for sjette gang i en norsk finale, og Tor Endresen som deltok for tolvte gang. Han nærmer seg med det Jahn Teigens rekord på 14 norske deltakelser. I tillegg deltok Karin Park som artist. Hun var en av låtskriverne bak vinnerlåten fra 2013, «I Feed You My Love». Erlend Bratland var tilbake i rampelyset etter å ha vunnet talentkonkurransen Norske talenter på TV 2 i 2008, og Jenny Langlo hadde vunnet Idol på samme kanal i 2011. I tillegg deltok duoen Staysman & Lazz, kjent for sine mange festlåter.

Elisabeth Andreassen deltok også i pausenummeret før avstemningen. Sammen med Hanne Krogh framførte hun Bobbysocks' vinnerlåt fra 1985, «La det swinge».

 Resultat 
 Første runde 
Nr. Tittel ArtistKomponistTekstforfatter Status 1   «Thunderstruck»  Erlend Bratland Joy Deb og Linnea DebErlend Bratland og Linnea Deb Gullfinale 2  «Louder»  Raylee	Andreas «Stone» Johansson og Ricky HanleyUte 3  «All Over the World» Tor Endresen og Elisabeth AndreassenAre Selheim og Tor Endresen Gullfinale 4   «Next to You»  Jenny Langlo Jenny Langlo, Robin Mortensen Lynch og Niklas OlovsonUte 5   «We Don't Worry»  Ira Konstantinidis Øyvind Blikstad og Bjarte GiskeAli Pirzad og Julie BerganUte 6   «Heaven»  Contrazt Jan Lysdahl og Jacob Collin LaunbjergUte 7   «Ta meg tilbake»  Marie Klåpbakken Marie Klåpbakken, Linn Hege Sagen og Olav TronsmoenUte 8  «En godt stekt pizza»  Staysman & Lazz Stian Thorbjørnsen, Petter «Katastrofe» Kristiansen, Lars Erik Blokkhus, Jesper Borgen og Magnus Clausen Gullfinale 9   «A Monster Like Me»  Mørland og Debrah Scarlett Kjetil Mørland Gullfinale 10   «Cinderella»  Alexandra Joner Erik Smaaland, Kristoffer Tømmerbakke (GoToGuy) og Thea OskarsenUte 11   «Human Beings»  Karin Park Karin Park og Guy ChambersUte

 Gullfinale 
Nr.TittelArtistKomponistTekstforfatterStemmerPlass 1   «Thunderstruck»  Erlend Bratland Joy Deb og Linnea DebErlend Bratland og Linnea Deb 85 373  2 3  «All Over the World» Tor Endresen og Elisabeth AndreassenAre Selheim og Tor Endresen 43 686 4 8  «En godt stekt pizza»  Staysman & Lazz Stian Thorbjørnsen, Petter «Katastrofe» Kristiansen, Lars Erik Blokkhus, Jesper Borgen og Magnus Clausen 69 199  3 9   «A Monster Like Me»  Mørland og Debrah Scarlett Kjetil Mørland 88 869  1

 Avstemning 
De fire mest populære sangene i første runde gikk videre til gullfinalen. Det fulle resultatet fra første runde ble aldri offentliggjort, og gullfinalistene ble offentliggjort i tilfeldig rekkefølge. I gullfinalen ble resultatet avgjort av seernes SMS-stemmer. Seerstemmene var delt i fem geografiske regioner ut fra hvor i landet stemmene ble avgitt. Hver stemme telte ett poeng. Poengene for landsdelene under tilsvarer dermed antall mottatte telefon- og SMS-stemmer. Stemmene ble lest opp av seere som holdt Grand Prix-fester rundt om i landet. 

Avstemningen ble den mest spennende på mange år, og «Thunderstruck» ledet stort sett hele veien. «A Monster Like Me» var kun favoritt i én landsdel, men fikk  flere stemmer enn «Thunderstruck» fra Østlandet og vant til slutt med en margin på rundt  stemmer.
Nr.TittelNord-NorgeMidt-NorgeSør-NorgeVest-NorgeØst-NorgeTotalt1«Thunderstruck»8 5047 16110 81621 55837 33485 3733«All Over the World»5 2224 6705 5748 38619 83443 6868«En godt stekt pizza»5 3923 5957 0104 13449 06869 1999«A Monster Like Me»7 7787 01317 3409 43547 30388 869

 Hendelser 
miniatyr|Mørland og Debrah Scarlett under den internasjonale finalen i Wien.
Størst oppmerksomhet før finalen skapte utvilsomt duoen Staysman & Lazz, som på forhånd var kjent for sine mange partylåter. Før finalen ble «En godt stekt pizza» spilt over én million ganger på strømmetjenesten Spotify. Vokalist Stian Thorbjørnsen tatoverte også Melodi Grand Prix-logoen på magen. «MGP er kanskje det største jeg har vært med på bortsett fra da barna mine ble født, så da må jeg jo gjøre det ordentlig.» sa Thorbjørnsen til NRK. «En godt stekt pizza» ble liggende sju uker på VG-lista med plass 13 som høyeste notering, mens vinnerlåten «A Monster Like Me» lå tre uker på lista med plass 23 som beste notering.

Etter finalen fikk Debrah Scarlett kritikk for at hun utbrøt «Fy faen!» da hun og Kjetil Mørland hadde vunnet. Ole Ivars-frontfigur William Kristoffersen kalte kommentaren for lavmål, og banningen ble også klaget inn til Kringkastingsrådet. Scarlett selv beklaget banningen og forklarte at hun var i en uvant situasjon og i seiersrus. I sterk kontrast til denne kritikken vinner Hkeem prisen for årets låt under Spellemannprisen 2017 for «Fy faen».

NRK gjorde suksess med finalen, og sendingen ble sett av 1 250 000 seere. Det var en økning på nesten 500 000 fra året før, og det høyeste seertallet for en norsk finale siden 2011.

To av låtskriverne av «Thunderstruck», Joy og Linnea Deb, var også låtskrivere av «Heroes», som Måns Zelmerlöw vant den internasjonale finalen med dette året.

 Se også 
 MGPjr 2015
 Eurovision Song Contest 2015

Referanser

Kategori:Melodi Grand Prix
Kategori:Musikk i 2015